hotchpotch/miracl-hf-unified huggingface dataset:
Wycliffe Raamatunkääntäjät
Wycliffe Raamatunkääntäjät ry (WRK) () on suomalainen tunnustustenvälinen, erityisesti raamatunkäännös- ja lukutaitotyöhön keskittyvä lähetysjärjestö. Wycliffe Raamatunkääntäjät on osa kansainvälistä yli sadan jäsenjärjestön muodostamaa Wycliffe Global Alliance -verkostoa ja toimii läheisessä yhteistyössä SIL Internationalin kanssa. Järjestö on nimetty englantilaisen uskonpuhdistajan John Wycliffen mukaan, joka käänsi ensimmäisenä Raamatun englanniksi 1300-luvulla. Wycliffe -järjestön perusti yhdysvaltalainen Cameron Townsend 1930-luvulla.
Suomessa Wycliffe Raamatunkääntäjät -järjestön toiminta alkoi vuonna 1972. Se on solminut virallisen yhteistyösopimuksen seitsemän suomalaisen lähetysjärjestön tai kirkkokunnan kanssa. Lisäksi virallisina yhteistyökumppaneina toimivat Suomen Pipliaseura, opetushallitus ja ulkoministeriön kansalaisjärjestöyksikkö. Wycliffe Raamatunkääntäjät tekee yhteistyötä muiden raamatunkäännöstyössä olevien järjestöjen, kuten Raamatunkäännösinstituutin, kanssa järjestäen raamatunkäännöskoulutusta käännöstyössä mukana oleville.
Wycliffe-järjestöperheen palveluksessa on nykyisin yli 6 600 henkeä, jotka edustavat noin 60 kansalaisuutta. Kansallisia työntekijöitä on lisäksi arviolta 12 000–15 000. Suomalaisia on mukana noin 50 henkeä. Wycliffen työntekijöitä on ollut maailmanlaajuisesti mukana lähes 1 600 kieliprojektissa, ja tällä hetkellä työtä tehdään noin 1 290 projektissa. Työtä tehdään Etelämannerta lukuun ottamatta kaikissa maanosissa, yli 90 valtiossa. Lukuun on otettu mukaan myös ne maat, joiden kansalaisten parissa työskennellään jossakin toisessa maassa (esimerkiksi pakolaiset ja siirtolaiset).
Kehitysyhteistyö on osa käytännön toimintoja. Järjestöperhe on erikoistunut raamatunkäännös-, kielentutkimus- ja lukutaitotyöhön. Wycliffe-järjestöjen tavoitteena on kääntää Raamattu niille kielille, joilla sitä ei vielä ole edistäen samalla kansallista lukutaitoa sekä kielenkehitystä. Vuoden 2006 lopussa arvioitiin, että maailmassa on vielä noin 2500 etnistä vähemmistökieltä, joilla kielityön aloittaminen olisi välttämätöntä. Lukutaito omalla äidinkielellä on kaikkien yhtäläinen oikeus ja antaa paremmat mahdollisuudet edetä elämässä.
Liebherr T 282B
Liebherr T 282B oli aiemmin kooltansa maailman suurin kuorma-auto. Tämän tittelin siltä vei Caterpillarin isompi vastaava 797B. Valmistus aloitettiin vuonna 2004. Liebherr on saksalainen yhtiö, joka valmistaa kaikenlaisia maansiirto-alan laitteita.
T 282B:n omamassa on 203 tonnia ja kantavuus 365 metristä tonnia, joten ajoneuvon työpainoksi kuormattuna tulee n. 570 metr.tonnia. Se on 14,5 metriä pitkä ja 7,4 metriä korkea. Sen moottori tuottaa 3 650 hevosvoimaa. Huippunopeus on 65 km/h. Laite maksaa n. 3,5 miljoonaa dollaria.
Claudio Reyna
Claudio Reyna (s. 20. heinäkuuta 1973 Livingston, New Jerseyn osavaltio, Yhdysvallat) on entinen yhdysvaltalainen jalkapalloilija. Hän toimi Yhdysvaltain maajoukkueen kapteenina ja on yksi maan tunnetuimmista jalkapalloilijoista. Keskikentällä pelanneen Reynan viimeinen seura oli Yhdysvaltain MLS-liigan Red Bull New York, johon hän siirtyi tammikuussa 2007 pelattuaan edelliset kymmenen vuotta Euroopassa. Hän lopetti uransa kesällä 2008.
Reyna pelasi opiskeluaikoinaan jalkapalloa Virginian yliopiston joukkueessa, jossa hän voitti Hermann Trophyn vuonna 1993 ja Missouri Athletic Clubin vuoden pelaajan palkinnon vuosina 1992 ja 1993. Kaudeksi 1995–1996 hän siirtyi Saksan Bundesliigan Bayer Leverkuseniin, jossa ei kuitenkaan saanut paljoa peliaikaa. Kaudet 1997–1999 Wolfsburgissa olivat menestyksekkäämpiä ja Wolfsburgissa hänestä tuli ensimmäinen yhdysvaltalainen eurooppalaisen suurseuran kapteeni. Tämän jälkeen Reyna siirtyi Skotlannin valioliigan Rangersiin, jossa hän pelasi lähes kolme vuotta (tammikuusta 1999 joulukuuhun 2001) ennen siirtymistään Englannin Valioliigan Sunderlandiin.
Lokakuussa 2002 Reyna loukkasi polvensa eturistisiteen ja vamma piti hänet pois kentiltä suurimman osan kaudesta 2002–2003. Kauden jälkeen Sunderland myi Reynan Manchester Cityyn, jossa vammat haittasivat häntä alkukaudesta, mutta kauden loppupuolella hän oli mukana avauskokoonpanossa. Hän pelasi Cityssä tammikuuhun 2007 saakka.
Reynan ensimmäinen maaottelu oli 15. tammikuuta 1994 Norjaa vastaan. Ensimmäinen maajoukkuemaali syntyi Moldovaa vastaan 20. huhtikuuta 1994. Kaikkiaan Reyna pelasi 112 maaottelua, joissa hän teki kahdeksan maalia. Reyna valittiin vuoden 1994 MM-kilpailuihin, mutta silloin hän ei pystynyt pelaamaan loukkaantumisen takia. Reyna pelasi MM-kilpailuissa 1998, 2002 ja 2006. Vuonna 2002 hän johti joukkueensa puolivälieriin, joissa Yhdysvallat hävisi Saksalle maalein 1–0. Reyna kuului Yhdysvaltain joukkueeseen myös vuoden 1996 olympialaisissa.
Pellinki
Pellinki () on kylä ja saari Porvoon saaristossa noin 30 kilometrin päässä Porvoon keskustasta. Ympärivuotisia asukkaita on noin 260, joista 95 % on ruotsinkielisiä. Varhaisin Pellingin saaristoa koskeva tieto on Ruotsin kuningas Kaarlen Pellingissä kirjoittama kirje vuodelta 1411 Viipurin linnan komentajalle. Asutus pääsaarille oletetaan tulleen vuosien 1000 ja 1250 välillä. Pellingin saareen kulkee lossi ja linja-autovuoro.
Constantine
Constantine () on kaupunki Algeriassa. Sen asukasluku on noin 500 000 ja se on maan kolmanneksi suurin kaupunki. Constantinesta on matkaa rannikolle 80 kilometriä. Kaupunki on nimetty Konstantinus Suuren mukaan. Alkuperäinen nimi oli Cirta. Constantine tunnetaan yliopistoistaan.
Tomáš Ujfaluši
Tomáš Ujfaluši (s. 24. maaliskuuta 1978 Rýmařov) on tšekkiläinen jalkapalloilija. Hän on pelipaikaltaan puolustaja. Ujfaluši pelasi kotimaassaan SK Sigma Olomoucissa vuodet 1997–2000 ja siirtyi sitten Saksan Bundesliigaan Hamburger SV:hen kausiksi 2001–2004. Vuoden 2004 EM-kisojen jälkeen Ujfaluši siirtyi Serie A:n ACF Fiorentinaan, jossa hän pelasi kaikkiaan neljä kautta. Ujfaluši siirtyi heinäkuussa 2008 espanjalaiseen Atlético Madridiin, ja vuosina 2011–2013 hän kuului turkkilaisen Galatasarayn miehistöön ennen paluutaan kotimaahan ja uransa lopettamista.
Ujfaluši pelasi Tšekin maajoukkueen avauskokoonpanon pelaajana EM-kisoissa 2004, MM-kisoissa 2006 ja kapteenina EM-kisoissa 2008. Vuonna 2004 hän pelasi täyden ajan kaikissa muissa otteluissa paitsi merkityksettömässä viimeisessä alkulohko-ottelussa, vuonna 2006 hänet ajettiin ulos Tšekin toisessa ottelussa Ghanaa vastaan, joten hän ei päässyt joukkueensa kolmanteen otteluun, ja vuoden 2008 kisoissa hän pelasi Tšekin kaikki kolme ottelua alusta loppuun. Parhaiten Tšekki menestyi EM-kisoissa 2004, joissa se selvisi välieriin. Kaikkiaan Ujfaluši pelasi 78 maaottelua ja teki niissä kaksi maalia.
Upper East Side
Upper East Side on kaupunginosa Manhattanilla Yhdysvaltain suurimmassa kaupungissa, New Yorkissa, lähellä Central Parkia. Sitä halkovat Fifth Avenue, Madison Avenue, Park Avenue, Lexington Avenue, Third Avenue, Second Avenue, First Avenue ja York Avenue. Kaupunginosa on kooltaan noin viisi neliökilometriä, ja se tunnetaan erityisen varakkaana alueena, siellä sijaitsevien yksien Yhdysvaltain kalleimpien asuntojen vuoksi.
Upper East Sidella sijaitsee monia maailmankuuluja museoita kuten The Metropolitan Museum of Art, The Solomon R. Guggenheim Museum, The Whitney Museum Of American Art ja The Frick Collection. Erityinen museoiden keskittymä löytyy Fifth Avenuelta, missä on muutaman korttelin pituinen "Museum Mile" eli museomaili.
Upper East Side on myös tunnettu monista elokuvista ja tv-sarjoista kuten Gossip Girlistä jonka tapahtumat sijoittuvat pääosin Upper East Sidelle.
Will Ferrell
John William ”Will” Ferrell (s. 16. heinäkuuta 1967 Irvine, Kalifornia) on yhdysvaltalainen koomikko ja näyttelijä. Ferrell tunnetaan parhaiten elokuvista "Elf" ja "Old School". Hän on esiintynyt myös 1960-luvun televisiosarjaan perustuvassa elokuvassa "Vaimoni on noita", jossa hänen vaimoaan näyttelee Nicole Kidman.
Samuel Kuffour
Samuel Osei "Sammy" Kuffour (s. 3. syyskuuta 1976 Kumasi, Ghana) on nigerialais-ghanalainen entinen jalkapalloilija. Hän oli aktiiviaikanaan pelipaikaltaan puolustaja.
Kuffour tuli Eurooppaan vuonna 1991, jolloin hän solmi sopimuksen Torino FC:n kanssa. Tämän jälkeen hän pelasi yli 10 vuotta Saksan Bundesliigassa: 1993-1995 ja 1996-2005 Bayern Münchenissä sekä kauden 1995-1996 1. FC Nürnbergissä.
Heinäkuussa 2005 Kuffour siirtyi pelaamaan Italiaan. Ensimmäisen kautensa hän pelasi AS Romassa ja siirtyi sitten AS Livornoon. Heinäkuussa 2007 Kuffour palasi takaisin Roomaan josta siirtyi Hollantiin AFC Ajaxin riveihin tammikuussa 2008. Sopimus Ajaxin kanssa päättyi saman vuoden kesäkuussa. Ajaxissa ollessaan Kuffour pääsi vain kahdessa ottelussa vaihdosta kentälle.
Huhtikuussa 2009 Kuffour palasi vielä lähes vuoden poissaolon jälkeen viheriölle, tällä kertaa kotimaansa Ghanan sarjassa pelaavan Assante Kotokon paidassa. Lokakuussa 2009 Kuffour lopetti uransa.
Kuffour on pelannut Ghanan olympiajoukkueessa 1992 ja 1996. Barcelonassa 1992 hän oli voittamassa pronssia. Kuffour valittiin Ghanan vuoden 2006 MM-kisajoukkueeseen.
Orvokki Itä
Orvokki Itä oli Reino Helismaan ja Toivo Kärjen yhteisesti käyttämä salanimi. Nimi on Helismaan keksimä anagrammi Toivo Kärjestä. Orvokki Idän nimissä tehdyissä lauluissa sanoittajana oli aina Helismaa, säveltäjänä Kärki, poikkeuksena kappale ”Lintu merellä”, jonka myös sävelsi Helismaa. Tunnetuimpia Orvokki Itä -nimellä kirjoitettuja kappaleita ovat muun muassa ”Sinun silmiesi tähden” ja ”Täysikuu”. Nimimerkki oli Helismaan tunnetuin.
Aluksi salanimi oli käytössä Helismaalla, myöhemmin myös Kärki alkoi käyttää sitä. Kärki käytti nimeä ensimmäisen kerran vuonna 1953 laulussa ”Niin kauan siitä on” ja viimeiseksi kappaleella ”Neljä ruusua” vuonna 1960. Hän käytti nimeä kaikkiaan 22 kappaleessa.
Nimimerkillä kirjoitetut kappaleet eivät olleet mitään tiettyä tyyppiä. Osa kappaleista oli käännöskappaleita, joihin Helismaa kirjoitti salanimellä suomenkieliset sanat.
Käännöskappaleissa on mainittu vain sanoittaja, mutta alkujaan suomalaisissa kappaleissa myös säveltäjä.
Yeni Türkü
Yeni Türkü on turkkilainen pop-yhtye. Se perustettiin Ankarassa vuonna 1978. Sen ensimmäinen albumi ilmestyi seuraavana vuonna. Yhtye on konsertoinut paitsi Turkissa myös eri puolilla Eurooppaa ja muun muassa Kanadassa.
Ansião
Ansião on kunta Leirian piirissä, Portugalissa. Sen pinta-ala on 176,1 km² ja väkiluku noin 13 100.
Ansiãon nykyinen pormestari on sosiaalidemokraatti Rui Rocha. Kunnan juhlapäivä on 25. toukokuuta.
Tulcea
Tulcea ([], bulg., ven. ja ukr. "Тулча", "Tultša"; ) on kaupunki Romaniassa, Ukrainan rajalla. Tonavan varrella sijaitseva kaupunki on osa historiallista Dobrudžaa. 700-luvulla eaa. perustettu Tulcea on samannimisen piirikunnan pääkaupunki. Kaupungin asukasluku oli 73 707 vuonna 2011.
Maailmankieli
Maailmankieli on kieli, jonka asema on erittäin tärkeä ja määräävä kansainvälisessä toiminnassa. Maailmankieliksi mielletään muun muassa englanti ja ranska, mutta esimerkiksi YK:n virallisina työkielinä ovat myös espanja, kiina, venäjä ja arabia.
Englanti on tunnetuin globaaleista kielistä. Sitä opetetaan yleisesti niissäkin maissa, joissa englanti ei ole virallisena kielenä. Tämän vuoksi sitä käytetään kansainvälisessä viestinnässä yhä enemmän. Englannin osaaminen on länsimaissa nykyisin varsin tärkeää. Englantia puhuvia voidaan laskutavasta riippuen sanoa olevan hieman yli miljardista kahteen miljardiin.
Ranskaa pidetään myös yhtenä maailmankielenä. Sitä puhuu arviolta noin 200 miljoonaa ihmistä viidessä maanosassa, joko äidinkielenä tai työkielenä. Ranska on historiallisista syistä virallinen diplomaattien ja kansainvälisen postilaitoksen käyttämä kieli. Ranska on myös tärkeä kieli myös EU:ssa, jossa useat viralliset tekstit laaditaan ensin ranskaksi ja vasta sitten käännetään muille kielille. Ranska on kuitenkin menettänyt globaalia asemaansa englantiin nähden.
Arabia on keskeinen kieli islamilaisessa maailmassa, koska se on Koraanin kieli ja valtaosa uskontoon liittyvistä käsitteistä on arabiankielisiä. Vaikka valtaosa maailman muslimeista ei osaa arabiaa sujuvasti vaan yleensä tuntevat vain uskonnonharjoittamiseen ja rukouksiin liittyvää sanastoa, on arabian oppiminen edelleen välttämätön osa islamilaisen uskonoppineen koulutusta.
Englanti ja ranska ovat virallisia työskentelykieliä seuraavissa kansainvälisissä organisaatioissa
The Gits
The Gits oli yhdysvaltalainen punk rock -yhtye. Se toimi vuosina 1986-1993.
The Gits perustettiin Yellow Springsissä, Ohiossa, mutta se siirtyi vuonna 1989 Seattleen. Yhtye hajosi laulaja Mia Zapatan kuoltua 1993, mutta muutamia sen levytyksiä on julkaistu vielä tämän jälkeen.
Mia Zapata
Mia Katherine Zapata (25. elokuuta 1965 – 7. heinäkuuta 1993) oli yhdysvaltalainen laulaja, joka toimi vuodesta 1986 kuolemaansa saakka The Gits -yhtyeessä.
Zapata vietti nuoruutensa Louisvillessä, Kentuckyssä, jossa hän myös aloitti laulamisen ja kitaransoiton. Vuonna 1986 Zapata oli yksi The Gitsin perustajajäsenistä. Yhtye muutti vuonna 1989 Seattleen. Zapata joutui aamuyöllä 7. heinäkuuta 1993 Seattlessä raiskauksen ja murhan uhriksi. Hänet haudattiin Louisvilleen.
49-vuotias kuubalaissyntyinen kalastaja Jesus Mezquia tuomittiin vuonna 2004 Zapatan murhasta 36 vuodeksi vankeuteen.
Will Young
Will Young (s. 20. tammikuuta 1979) on brittiläinen poplaulaja ja näyttelijä. Hän nousi julkisuuteen Britannian "Pop Idol" -kykyjenetsintäohjelman myötä vuonna 2002. Young on Pop Idol -kilpailun jälkeen tehnyt menestyneen uran.
Will Robert Young ja hänen veljensä Rupert syntyivät kaksosina Hungerfordissa Berkshiressä. Youngilla on vanhempi sisko, Emma. Will Young opiskeli Horris Hillissä peruskoulussa ja Wellingtonin opistossa.
Päätettyään opintonsa Wellingtonissa Young lähti opiskelemaan Exeterin yliopistoon politiikkaa. Vuonna 2001 Young aloitti kolmivuotiset musiikinopinnot taidekoulussa Chiswickissä Lontoossa.
Helmikuussa 2002 Young nousi Britanniassa suosituksi laulajaksi voittamalla ITV-kanavan "Pop Idol" -kilpailun. Myös kilpailussa toiseksi tullut Gareth Gates on kuitenkin pärjännyt laulajana. Youngin voitto yllätti monet sarjan katsojat, sillä finaalia edeltäneet kyselyt povasivat Gatesista voittajaa.
Will Youngin ensimmäinen single sisälsi cover-version Westlifen kappaleesta "Evergreen" ja Cathy Denniksen "Pop Idol"- voittajalle säveltämän "Anything is Possiblen". Maaliskuussa 2002 single teki Isossa-Britanniassa listahistoriaa myymällä ensimmäisenä päivänä 403 027 kappaletta. Lopulta singleä myytiin 1,7 miljoonaa kappaletta ja siitä tuli yhdenneksitoista myydyin single Britannian musiikkihistoriassa.
Pian voittonsa jälkeen Will Young paljasti olevansa homoseksuaali keltaisen lehdistön huhuttua asiasta. Young kertoi, ettei ole koskaan piilotellut seksuaalisuuttaan eikä asia häiritse häntä.
Will Young voitti Brit Award -palkintoja muun muassa singleistään "The Long and Winding Road" ja "Leave Right Now". Hän sai myös lukuisia muita arvostettuja palkintoja.
Vuonna 2005 Young ystävystyi "Pikku-Britannia"-TV-sarjan koomikon David Walliamsin kanssa. Marraskuussa 2005 Young julkaisi kolmannen albuminsa "Keep on" samaa aikaa albumin ensimmäisen singlen "Switch it on" kanssa. Toinen single "All Time Love" nousi Britannian singlelistan kolmossijalle.
1. toukokuuta 2006 pidetyssä äänestyksessä Young äänestettiin "Britannian kaikkien aikojen suosituimmaksi" artistiksi koskaan. Hän voitti muun muassa Spice Girlsin, Robbie Williamsin ja Paul McCartneyn. Syyskuussa 2006 Will Young on lähdössä "Keep on" -konserttikiertueelle.
Will Young otti vuonna 2005 vastaan roolin BBC:n tuottamasta, Judi Denchin tähdittämästä "Mrs Henderson esittää" -filmistä. Saman vuoden marraskuussa julkaistu elokuva sai erinomaiset arvostelut.
AlbumitSingletMuu tuotanto
Nicolo Gagliano
Nicolo Gagliano (n. 1740–1780) oli italialainen viulunrakentaja ja viulunrakentaja Alessandro Gaglianon vanhin poika. Joitakin hänen hienoista instrumenteistaan on erheellisesti pidetty Stradivariuksina.
Tyypillisiä merkintöjä:
Pohjoinen ulottuvuus
Pohjoinen ulottuvuus (PU) on yhteistyötä neljän tasavertaisen kumppanin, Euroopan unionin, Venäjän, Norjan ja Islannin välillä. Maantieteellisesti pohjoisen ulottuvuuden alue kattaa Luoteis-Venäjän, Itämeren ja Euroopan arktiset alueet, mukaan lukien Barentsin alue. Pohjoisen ulottuvuuden tavoitteena on käytännön yhteistyön avulla tukea vakautta, hyvinvointia ja kestävää kehitystä alueella. Hallitustenvälisen yhteistyön lisäksi pohjoinen ulottuvuus on laajentunut myös yliopistojen ja tutkimuslaitosten sekä liike-elämän väliseksi yhteistyöksi.
Pohjoinen ulottuvuus oli ensimmäisen kerran EU-laajuisesti esillä joulukuussa 1997 Luxemburgin Eurooppa-neuvostossa, jossa Suomi teki asiaa koskevan aloitteen. Feiran Eurooppa-neuvostossa kesäkuussa 2000 hyväksyttiin pohjoisen ulottuvuuden ensimmäinen toimintasuunnitelma. Pohjoisen ulottuvuuden politiikka uudistettiin Suomen EU-puheenjohtajuuskaudella 2006. EU:n, Venäjän, Norjan ja Islannin kesken neuvotellut uudet PU-asiakirjat astuivat voimaan vuoden 2007 alussa ja toimivat nykyisen pohjoisen ulottuvuuden yhteistyön perustana.
Pohjoisen ulottuvuuden yhteistyömuotona on kumppanuusmalli. Pohjoisen ulottuvuuden kumppanuudet pohjautuvat avoimelle, tasavertaiselle ja laajapohjaiselle osallistumiselle. Kumppanuudet ovat luonteeltaan erilaisia, mutta niissä kaikissa pyritään yhdistämään poliittinen linjanveto, asiantuntijatyö ja käytännön tason hanketoiminta. Kumppanuuksia on kaikkiaan neljä:Muita toimintamuotoja ovat Pohjoisen ulottuvuuden instituutti ja Pohjoisen ulottuvuuden yritysneuvosto. Pohjoiset alueneuvostot (Itämeren valtioiden neuvosto, Barentsin euroarktinen neuvosto, Arktinen neuvosto sekä Pohjoismaiden ministerineuvosto) osallistuvat pohjoisen ulottuvuuden toimintaan tuomalla omia kehityskohteitaan PU-politiikan piiriin sekä tukemalla PU-hankkeiden toimeenpanoa eri tavoin.
Pohjoisen ulottuvuuden politiikalla on omat toimielimet, jotka kokoontuvat säännöllisesti keskustelemaan pohjoisen ulottuvuuden kehittämisestä. Myös kumppanimaiden parlamentaarikot kokoontuvat joka toinen vuosi Pohjoisen ulottuvuuden parlamentaarikkofoorumiin edistämään toimintaa.
Pohjoinen ulottuvuus saa rahoituksensa yhteisrahoituksen periaatteella. Rahoitus tulee osallistuvien maiden lisäksi EU:n rahoitusinstrumenteista ja -ohjelmista sekä kansainvälisiltä rahoituslaitoksilta.
Plasmapallo
Plasmapallo (yleensä koriste-esine) on lasinen, ontto pallo, jonka sisällä on sähköä johtavaa kaasua. Pallon keskellä on suurjännitemuuntajan toisiokäämiin yhdistetty elektrodi, josta lähtee sähköpurkauksia eli teslavirtoja ("valokaaria") lasikupuun. Nämä valokaaret ovat ionisoitunutta kaasua eli plasmaa. Kun plasmapalloon koskettaa, sähköpurkaukset keskittyvät kosketettuun kohtaan.
Plasmapallon keksi Nikola Tesla kokeillessaan suuritaajuisen suurjännitteen käyttäytymistä tyhjiöidyllä lasiputkella.
Plasmapallon sisällä oleva kaasu on yleensä matalapaineinen, tyypillisesti esimerkiksi 1/10 tai 1/20 ilmanpaineesta. Täytekaasuna (vaikuttaa "valokaarien" väriin) käytetään muun muassa heliumia, neonia, hiilidioksidia, typpeä, happea, argonia, kryptonia tai ksenonia, joskus myös näiden seoksia.
Lafayette
Lafayette tai La Fayette voi tarkoittaa seuraavia:Lafayette on usean yhdysvaltalaisen kaupungin nimi. Ne on nimetty markiisi de La Fayetten mukaan.
Artaxatan taistelu
Artaxatan taistelu on vuonna 68 eaa. Rooman tasavallan ja Armenian kuningaskunnan välillä käyty taistelu. Roomalaisia joukkoja johti konsuli Lucius Licinius Lucullus ja armenialaisia kuningas Tigranes II, joka suojeli Pontoksen kuningasta Mithridates VI:ta. Roomalaiset hyökkäsivät ja kukistivat armenialaiset.
Kaksi roomalaista sotilasta palkittiin tässä taistelussa kunnianosoituksella epätavallisesta sankaruudesta, rohkeudesta varman kuoleman edessä. He rynnäköivät kahdestaan vihollisen ratsuväkilinjaa vastaan suojaten kaatunutta komentajaansa. Palkittujen sotilaiden nimet eivät ole säilyneet jälkipolville.
Pearl Jam (albumi)
Pearl Jam on Pearl Jamin eponyymi kahdeksas studioalbumi, joka julkaistiin 2. toukokuuta 2006. Se oli yhtyeen ensimmäinen J Records -levy-yhtiön alla julkaisema levytys.
Albumi äänitettiin Seattlessa vuoden 2005 aikana. Sen ensimmäinen single, "World Wide Suicide" tuli myyntiin onlinelevykauppoihin 14. maaliskuuta 2006. Ilmestyessään albumi nousi Yhdistyneen kuningaskunnan albumilistoilla viidenneksi ja Yhdysvalloissa toiseksi. Suomessa albumi nousi virallisen albumilistan sijalle 13. Kappaleelle "Life Wasted" tehtiin myös musiikkivideo.
Rolling Stone -lehti kutsui Pearl Jamia yhtyeen parhaaksi albumiksi kymmeneen vuoteen.
Sabugal
Sabugal on kunta Guardan piirissä, Portugalissa. Sen pinta-ala on 822,7 km² ja väkiluku noin 14 200.
Sabugalin nykyinen pormestari on sosiaalidemokraatti Manuel Rito Alves.
Pinhel
Pinhel on kunta Guardan piirissä, Portugalissa. Sen pinta-ala on 484,5 km² ja väkiluku noin 10 400.
Pinhelin nykyinen pormestari on sosiaalidemokraatti António Ruas. Kunnan juhlapäivä on 25. elokuuta.
Grândola
Grândola on kunta Setúbalin piirissä, Portugalissa. Sen pinta-ala on 807,0 km² ja väkiluku noin 14 800.
Grândolan nykyinen pormestari on António Figueira Mendes. Kunnan juhlapäivä on 22. lokakuuta.
Aragvi
Aragvi () on 112 kilometriä pitkä joki Georgiassa. Se saa alkunsa Suurelta Kaukasukselta ja liittyy Mtkvariin Mtskhetan kaupungissa.
Jokeen rakennettu vesivoimala tuottaa merkittävän osan Georgian sähköstä. Pato valmistui vuonna 1986 ja muodosti jokeen Žinvalin tekojärven. Ananurin linnoitus sijaitsee joen varrella tekoaltaan lähellä.
Palmela
Palmela on kunta Setúbalin piirissä, Portugalissa. Sen pinta-ala on 463,0 km² ja väkiluku noin 62 800.
Palmelan nykyinen pormestari on Ana Vicente. Kunnan juhlapäivä on 1. kesäkuuta.
Ruusutorpan koulu
Ruusutorpan koulu on peruskoulu, joka sijaitsee Espoon Leppävaarassa, osoitteessa Leppävaarankatu 24. Ruusutorpan koulu tarjoaa tavallisen perusopetuksen lisäksi myös montessoriopetusta. Koulu on yhtenäiskoulu, siellä opetetaan kaikkia luokka-asteita 1–9, minkä lisäksi myös Työväenopistolla on toimipiste samoissa tiloissa. Koulun rehtorina on toiminut sen perustamisesta lähtien Aaro Partanen. Koulussa on myös TAO- ja esikoululuokat. Lukuvuonna 2011–2012 Ruusutorpan koulussa oli noin 650 oppilasta. Vuonna 2015 vieraskielisten oppilaitten osuus koulun oppilaista oli 25,9 %.
Koulu avattiin vuonna 2002.
Sauvakirkko
Sauvakirkko eli piirukirkko (, ) on varhaiskeskiaikainen puukirkkotyyppi, jossa käytettiin pystysalvosta. Sauvakirkon seinät muodostuvat pystysuuntaisista lankuista, jotka on ladottu vaakasuuntaisista pölkyistä ja pystysuuntaisista tukevista "sauvoista" muodostuvaan kehykseen.
Sauvakirkkoja oli pääasiallisesti Skandinaviassa. Sauvakirkko on pohjoismainen kirkkorakennusten tyyppi, jota tehtiin Ruotsissa ja Norjassa kristinuskon leviämisen aikaan samaan tapaan rakennettujen esikristillisten kulttittemppeleiden ja viikinkiaikaisten temppelirakennusten seuraajina.
Sauvakirkkoja on alun perin ollut runsaasti, mutta niitä on tuhoutunut erinäisten syiden, kuten tuhopolttojen vuoksi. Eniten niitä on säilynyt Norjassa. Myös Tanskassa ja Islannissa on ollut sauvakirkkoja, mutta ne ovat kaikki hävinneet. Vuosina 1000–1300 rakennettiin yhteensä mahdollisesti noin tuhat sauvakirkkoa. Niistä enää 28 on jäljellä eteläisessä Norjassa. Sauvakirkkoja muistuttaneita puukirkkoja on ollut esimerkiksi Gotlannissa. Ainoa Ruotsista löydetty lähes täydellinen sauvakirkko on löydetty Gotlannista Hemsen kirkon lattian alta kirkon restauroinnin yhteydessä 1800-luvun lopussa.
Kehittyneimmät sauvakirkot olivat kolmilaivaisia. Niissä on rikasta, usein viikinkityylistä veistoskoristelua portaaleissa ja kuoriaidoissa sekä jyrkät korkeat katot. Kantavat, lattiasta kattoon ylettyvät kulmatolpat sijoitettiin keskilaivan sivuille tai kulmiin, joskus myös keskelle sitä. Tukirakenteet jätettiin usein näkyville. Sisäosien jako käytäviksi ja laivoiksi näkyy myös ulkopuolelta, koska jokainen osa on oma kokonaisuutensa ja katettiin omalla katolla. Kattoja onkin kirkoissa paljon ja ne ovat yleensä jyrkkiä.
Sauvakirkon seinien kehyksenä on kivijalan päällä olevat tukevat vaakasuuntaiset pohjapölkyt, joiden yläpintaan on tehty ura, johon seinän muodostavat pystysuuntaiset lankut tukeutuvat. Vierekkäisten seinien pohjapölkyt on lovettu toisiinsa. Rakennuksen nurkissa on pystysuuntaiset tukevat puut eli "sauvat", jotka on lovettu pohjapölkkyihin. Seinät muodostuvat tähän kehykseen ladotuista pystysuuntaisista lankuista. Myös sauvojen kylkiin on tehty upotusura seinälankuille. Kehyksen sulkee ylhäälle tulevat vaakasuuntaiset palkit, joiden alareunassa on ura seinälankkujen yläpäille ja jotka on lovettu sekä sauvoihin että toisiinsa. Varhaiset yksinkertaiset sauvakirkot olivat pohjaltaan neliömäisiä ja niiden katto tukeutuu seinärakenteen varaan. Nykypäiviin asti säilyneet sauvakirkot on rakennettu luonnokivisen kivijalan päälle.
Sesimbra
Sesimbra (ääntämisohje portugaliksi [sɨˈzĩbɾɐ]) on kunta Setúbalin piirissä, Portugalissa. Se sijaitsee Serra da Arrábida -vuoriston juurella. Luontainen satama Setúbalin lahdella tarjoaa kalastuselinkeinon monelle. Kunnan pinta-ala on 195,0 km² ja väkiluku noin 49 500.
Sesimbran pormestari on Augusto Pólvora. Kunnan juhlapäivä on 4. toukokuuta.
Alcochete
Alcochete on kunta Setúbalin piirissä, Portugalissa. Sen pinta-ala on 128,4 neliökilometriä ja väkiluku noin 17 600. Kaupungissa sijaitsee Sporting Clube de Portugalin jalkapalloakatemia. Alue on kehittynyt merkittävästi Euroopan pisimmän sillan, Vasco da Gama -sillan läheisyyden ansiosta.
Alcocheten nykyinen pormestari on Luís Franco. Kunnan juhlapäivä on 24. kesäkuuta.
Portugalin kuningas Emanuel I syntyi Alcocheten kylässä vuonna 1469.
Ananuri
Ananuri on linnoitus Aragvi-joen varrella Dušetin piirikunnassa Mtskheta-Mtianetin hallintoalueella Georgiassa. Se sijaitsee 66 kilometriä maan pääkaupungista Tbilisistä pohjoiseen Georgian sotilastien varrella Žinvalin tekojärven äärellä.
Linnoitus on rakennettu 1600- ja 1700-luvuilla. Se kuului Aragvin herttuoille, jotka hallitsivat aluetta jo 1200-luvulla. Linnoituksen luona on käyty useita taisteluita: vuonna 1739 Ksanin herttua Šamše sytytti linnoituksen palamaan ja murhasi Aragvin herttuan ja hänen koko perheensä, ja neljä vuotta myöhemmin alueen talonpojat surmasivat hallitsijansa ja kutsuivat Kartlin kuningas Teimuraz II:n hallitsemaan aluetta.
Alun perin linnoituksessa oli kaksi osaa, ja vain niistä ylempi on säilynyt hyvin. Se kohoaa nykyisin yhdeksän kilometriä tekojärven yläpuolella, mutta rakentamisen aikaan järveä ei ollut. Linnoituksen korkein torni tunnetaan nimellä Šeupovari ja se on rakennettu 1600-luvulla.
Armamar
Armamar on kunta Viseun piirissä, Portugalissa. Sen pinta-ala on 117,2 km² ja väkiluku noin 6 300.
Armamarin nykyinen pormestari on João Paulo Fonseca. Kunnan juhlapäivä on 24. kesäkuuta.
Carregal do Sal
Carregal do Sal on kunta Viseun piirissä, Portugalissa. Sen pinta-ala on 116,9 km² ja väkiluku noin 9 800.
Carregal do Salin nykyinen pormestari on Rogério Abrantes.
Castro Daire
Castro Daire on kunta Viseun piirissä, Portugalissa. Sen pinta-ala on 379 km² ja väkiluku noin 15 300. Castro Dairen nykyinen pormestari on Fernando Carneiro. Kunnan juhlapäivä on 29. kesäkuuta.
Cinfães
Cinfães on kunta Viseun piirissä, Portugalissa. Sen pinta-ala on 239,3 neliökilometriä ja väkiluku noin 20 427.
Cinfãesin nykyinen pormestari on Armando Mourisco. Kunnan juhlapäivä on 24. kesäkuuta.
Mangualde
Mangualde on kunta Viseun piirissä, Portugalissa. Sen pinta-ala on 219,3 km² ja väkiluku noin 19 900.
Mangualden nykyinen pormestari on João Azevedo. Kunnan juhlapäivä on 8. syyskuuta.
Mangualdessa sijaitsee ranskalaisen autonvalmistaja PSA Peugeot Citroënin autotehdas, joka valmistaa Citroën Berlingo- ja Peugeot Partner -automalleja.
Stormblåst
Stormblåst on Dimmu Borgirin vuonna 1996 julkaisema melodinen black metal -albumi. Albumi on yhtyeen toinen ja viimeinen kokonaan norjankielinen äänite. Yhtyeen keulahahmot, Silenoz ja Shagrath, äänittivät ja soittivat albumin uudelleen vuonna 2005.
Kaikki kappaleet säveltänyt ja sanoittanut Shagrath & Silenoz, ellei toisin mainita.
Alpiarça
Alpiarça on kunta Santarémin piirissä, Portugalissa. Sen pinta-ala on 95,36 km² ja väkiluku noin 7 700.
Alpiarçan nykyinen pormestari on Mário Pereira. Kunnan juhlapäivä on 2. huhtikuuta.
Venäläinen kalenteri
Venäjällä käytettiin ennen vuotta 1918 venäläistä kalenteria. Siinä vuosi alkoi 1. syyskuuta ja vuodet laskettiin raamatullisesta maailman luonnista alkaen.
Tsaari Pietari I:n uudistusten osana Moskovan Venäjällä siirryttiin juliaaniseen kalenteriin. Vuosiluku vaihtui vuodesta 7208 jälkeen maailman luomisen juliaanisen kalenterin vuoteen 1700 jälkeen kristuksen syntymän.
Vuonna 1918 Neuvosto-Venäjällä siirryttiin länsimaissa käytettävään gregoriaaniseen kalenteriin.
Venäjän ortodoksinen kirkko ei kuitenkaan halunnut siirtyä Neuvosto-Venäjän aikana gregoriaaniseen kalenteriin, vaan käyttää edelleen juliaanista kalenteria.
Penedono
Penedono on kunta Viseun piirissä, Portugalissa. Sen pinta-ala on 133,7 km² ja väkiluku noin 2 900.
Penedonon nykyinen pormestari on António Carvalho. Kunnan juhlapäivä on 29. kesäkuuta.
Stormblåst MMV
Stormblåst 2005 on Dimmu Borgirin uusintanauhoitus vuonna 1996 julkaistusta black metal -albumista Stormblåst. Kappaleet ovat samat kuin alkuperäisellä, lukuun ottamatta "Sorgens Kammer" -kappaletta, jota ei voitu nauhoittaa tekijänoikeuksien takia. Sen sijaan albumilla on kappale "Sorgens Kammer Del II", joka on edellä mainitun instrumentaalin toinen osa, ja myös "Avmaktslave".
Rumpuja levyllä soittaa Mayhem-yhtyeen Hellhammer.
Myös "Alt lys er svunnet hen" -kappaleen introa on muutettu tekijänoikeudellisista syistä.
Svetitskhoveli
Svetitskhovelin katedraali () on katedraali Mtskhetan kaupungissa Georgiassa maan pääkaupungin Tbilisin pohjoispuolella. Se oli maan suurin kirkkorakennus, kunnes Samtavisin katedraali valmistui Tbilisiin. Se sijaitsee aivan Mtskhetan keskustassa lähellä Kura- ja Aragvi-jokien yhtymäkohtaa.
Kirkon nimi tarkoittaa ”elämää antavaa pilaria”. Perimätiedon mukaan Kristuksen kaapu on haudattu paikalle: Elioz-niminen georgianjuutalainen oli matkalla Jerusalemissa ja toi kaavun Mtskhetaan. Eliozin sisar Sidonia otti kaavun häneltä, mutta menehtyi uskonnolliseen tunnekuohuun. Kaapua ei saatu irrotettua hänen käsistään ja se haudattiin maahan hänen kanssaan. Sidonian haudalle kasvoi puu, jonka kirkon rakentajat hakkasivat poikki, mutta puu ei kaatunut. Pyhä Nino teki puusta ehjän rukouksen avulla, ja se alkoi kukkia. Toisen version mukaan puu jäi leijumaan ilmaan; eräs versio vuorostaan kertoo, ettei kirkon viimeistä, seitsemättä seetripilaria saatu paikoilleen ennen Ninon rukouksia ja pilarista tuli parantavaa mirhaa.
Iberian ensimmäinen kristitty kuningas Mirian III rakensi paikalle 300-luvulla maan ensimmäisen kirkon. Se tuhoutui 420-luvulla ja kuningas Vakhtang I korvasi sen myöhemmin kivisellä kirkolla, jonka jäänteet ovat nähtävillä nykyisen kirkon vasemmalla puolella. Katolikos Melkhisedek I rakennutti nykyisen Svetitskhovelin katedraalin vuosina 1010–1029. Ristinmuotoisen kirkon suunnitteli Arsukisdze-niminen arkkitehti ja siitä tuli Itä-Georgian kuninkaiden hautakirkko, jonne on haudattu esimerkiksi Vakhtang, Erekle II ja Giorgi XII. Timur Lenkin joukot tuhosivat sitä 1300-luvulla, mutta kuningas Aleksandre I restauroi rakennusta vuosina 1413–1440 ja rakensi sen nykyisen kupolin. Katedraalia ympäröi 1700-luvulla rakennettu puolustusmuuri. Nartheksin oikealla puolella on 1300-luvulla rakennettu kappeli, jota sanotaan Pyhän haudan kirkon kopioksi.
Svetitskhoveli on otettu vuonna 1994 yhdessä Mtskhetan muiden historiallisten monumenttien kanssa Unescon maailmanperintöluetteloon.
Jazz Jackrabbit 2
Jazz Jackrabbit 2 on Epic MegaGamesin kehittämä tasohyppelypeli. Peli on julkaistu vuonna Windowsille. Peli on seuraaja "Jazz Jackrabbitille". Sen päähenkilönä on pieni vihreä jänis joka kantaa isoa asetta, tehtävänään kukistaa kilpikonna Devan Shell ja pelastaa prinsessa Eva Earlong.
Haasteenaan Jazzilla on tällä kertaa pelastaa timantti pahantahtoisen Devan Shellin kynsistä, sillä hän aikoo käyttää sitä aikakonettaan varten muokatakseen historian kulkua pysyvästi.
Jazz on pelin nimihahmo, hänet tunnistaa vihreästä turkista, punaisesta otsahihnasta ja sinisestä, kookkaasta aseesta.Spaz on Jazzin älynlahjoiltaan vähäinen veli, jonka tunnistaa punaisesta turkista, sinisistä saappaista ja vihreästä aseesta.Episodeja on 4, jotka jakautuvat 3 eri maailmaan joista on 2 erilaista tasoa.
Jazzin täytyy löytää tiensä ulos linnasta, ulos kuninkaalliseen puutarhaan ja sieltä Devanin laboratorioon.
Tässä Jazz seikkailee läpi viktoriaanisen kauden, päätyy Liisan Ihmemaahan ja löytää itsensä rannalta.
Jo alkuperäisestä Jazz Jackrabbitista tutut planeetat Diamondus, Tubelectric ja Medivo ovat mukana taas, joko entistä ehompina - tai entistä pahempina.
Viidakon siimeksistä Jazzin pitää koluta tiensä alamaailmojen kylmiin syvyyksiin, löytääkseen Devan rikinkatkuisesta piilopaikastaan ja kukistaa hänet lopullisesti!
Tässä tasoeditorissa voit luoda ja muokata omia tasojasi pelattavaksi ja jaettavaksi verkossa muille pelaajille.
Étienne Maurice Falconet
Étienne Maurice Falconet (1. joulukuuta 1716 Pariisi – 24. tammikuuta 1791 Pariisi) oli ranskalainen rokokooajan kuvanveistäjä.
Falconet veisti siroja rokokootyylisiä naishahmoja. Hän työskenteli 1766-1778 Pietarissa monumentaaliveistosten parissa. Näistä varsinkin Falconetin tunnetuimmassa työssä, Pietari Suuren ratsastajapatsaassa "Vaskiratsastajassa" on rokokoon ohella barokille ominaista elävyyttä ja dramaattisuutta.
Hän teki suurehkoja marmoritöitä, mutta suunnitteli myös posliinisia pienoispatsaita.
Falconet toimi kuuluisan Sèvresin posliinitehtaan taiteellisena johtajana vuodesta 1757.
Witchmaster
Witchmaster on puolalainen vuonna 1996 perustettu black/thrash metal -yhtye.
Studioalbumit
Kokoelma-albumit
EP:t
Split-albumit
Demot
Harald Andersin
Harald Andersin (7. maaliskuuta 1883 Viipuri – 10. maaliskuuta 1936 Helsinki) oli suomalainen arkkitehti. Andersin opiskeli Dresdenin teknillisessä korkeakoulussa vuosina 1904–1905. Arkkitehdin tutkinnon hän suoritti Suomessa Polyteknillisessä opistossa vuonna 1907. Polyteknillinen opisto muuttui yliopistotasoiseksi Teknilliseksi Korkeakouluksi seuraavana vuonna. Tutkinnon suoritettuaan hän siirtyi arkkitehdiksi Yleisten rakennusten ylihallitukseen.
Vuosina 1909–1917 Andersin toimi Oulun lääninarkkitehtina ja tuolloin hän suunnitteli tärkeimmät rakennuksensa kuten Puistolan asuinkerrostalon Oulun keskustassa. Vuonna 1917 Andersin siirtyi takaisin Yleisten rakennusten ylihallituksen palvelukseen. Andersin erosi virastaan vuonna 1919. Hän toimi tämän jälkeen lähinnä teollisuuden arkkitehtina Oulussa, Kemissä ja Jyväskylässä, kunnes siirtyi asemakaavaopin opettajaksi Teknilliseen korkeakouluun vuosiksi 1925–1936.Lisäksi Harald Andersin suunnitteli Riihimäen ensimmäisen asemakaavan vuonna 1916, Uudenkaupungin asemakaavan 1920 - 1922 sekä Porin yleiskaavan 1920-luvun lopulla.
Razak Pimpong
Razak Pimpong (s. 30. joulukuuta 1982 Accra) on ghanalainen jalkapalloilija. Hän pelasi keskikentällä ja hyökkäyksessä. Seuratasolla hän edusti muun muassa tanskalaisia FC Midtjyllandia vuosina 2000–2005 sekä FC Københavnia.
Pimpong oli vuoden 2001 nuorten MM-kisoissa Ghanan joukkueessa voittamassa hopeaa. Hän oli myös Ghanan joukkueessa vuoden 2004 Ateenan olympialaisissa ja vuonna 2006 Saksassa miesten MM-kisoissa, joissa hän pelasi kolmessa alkulohko-ottelussa.
Georgian sotilastie
Georgian sotilastie (, ) on Suuren Kaukasuksen ylittävä, Venäjän ja Georgian toisiinsa yhdistävä pohjois–eteläsuuntainen vuoristotie. Sen reitti alkaa Tbilisin ja Kutaisin väliseltä tieltä Mtskhetan luoteispuolelta ja johtaa Pasanaurin ja Stepantsmindan kautta Pohjois-Ossetian Vladikavkaziin.
Georgian sotilastien reitti Kaukasuksen yli on ollut käytössä jo ennen ajanlaskun alkua, mutta nykyisen tien rakensivat venäläiset 1700-luvun lopulla 800 sotilaan voimin. Se menetti suuren osan merkityksestään maiden välisenä yhteytenä, kun rautatie Kaspianmeren rannikkoa pitkin valmistui vuonna 1883. Nykyisin tie muodostaa tärkeän yhteyden Tbilisistä Khevin vuoristoalueelle. Tie on huonossa kunnossa ja talvisin usein osittain suljettu lumen vuoksi.
Georgian sotilastie haarautuu Tbilisin ja Kutaisin välisestä tiestä Mtskhetan luoteispuolella ja johtaa sieltä pohjoiseen Aragvijoen laaksoa pitkin Žinvalin padolle ja Ananuriin. Se kulkee Mtiuletin alueen läpi Pasanaurin vuoristolomakohteen kautta Gudaurin kylään. Tämä 2 196 metrin korkeudella merenpinnasta sijaitseva hiihtokeskus on tien varren korkein asuttu paikka. Seuraavaksi se ylittää Džvarin solan, joka on 2 379 metrin korkeudessa tien korkein kohta, ja saapuu Khevin vuoristoalueelle Stepantsmindan eli Qazbegin kaupunkityyppiseen taajamaan Terekjoen varrella. Tie seurailee jokilaaksoa Kazbekvuoren itäpuolella Darialin rotkon kautta Venäjän rajan yli pohjoiseen Vladikavkaziin saakka.
Lukuisat venäläiset kirjailijat seurasivat Georgian sotilastietä ja kirjoittivat kokemastaan. Aleksandr Puškin kulki tietä pitkin vuonna 1829; häntä seurasivat Mihail Lermontov, Maksim Gorki, Leo Tolstoi ja Vladimir Majakovski.
Talala
Talala on kylä Punkalaitumella Pirkanmaalla. Kylä sijaitsee matkailutienä "Taikayöntieksi" nimetyn Huittinen–Urjala-maantien (Seututie 230) varrella, noin kilometrin keskustasta Urjalan suuntaan. Kylän tunnetuin nähtävyys on talonpoikaismuseo Yli-Kirra, joka on ollut esikuvana Mauri Kunnaksen Koiramäki-kirjoille. Muutoin kylää hallitsevat maanviljely, pellot ja metsä.
Talalan kylän talot sijaitsivat ennen isojakoa nykyisen Yli-Kirran talonpoikaismuseon risteyksen vaiheilla maantien varressa. Isojaon myötä kylän talot (muun muassa Jalli ja Yli-Kirra) siirrettiin hajalleen ja kylän paikalle jäi vain Kirran talo. Uudemmat tilat ovat näiden vanhojen tilojen osia, entisiä torppia tai siirtoväen asutustiloja. Samoin kylässä on useita alun perin tilojen työväelle lohkottuja asuintontteja, niin kuin useimmissa Suomen kylissä.
Kylän kaakkoisosassa oli pieni järvi, joka kuivattiin Haukankosken perkaamisen yhteydessä 1800-luvulla.
Talalan läpi on myös kulkenut vanha Turku-Tampere -tie, josta on vielä osia jäljellä. Tien varrella sijaitsee "Ristikivi", jonka takaa tarinan mukaan ammuttiin 1900-luvun alussa eräs Punkalaitumen isännistä.
Talalan kylä rajoittuu etelässä, idässä ja pohjoisessa Punkalaitumenjokeen. Pääosa kylästä onkin viljeltyä jokilaaksoa, joka rajautuu metsäiseen saarekkeeseen. Lännessä Talala rajoittuu Punkalaitumen keskustaajamaan Sarkkilaan ja Punkalaidun-Vesilahti -tiehen.
Jokilaakson pellot ovat pääosin viljelykäytössä. Kylän kaakkoiskulman "Jokiniittulle", syntyy lähes joka kevät tulvajärvi 1800-luvulla kuivatun järven paikkeille. Tulvajärvellä levähtää lukuisia muuttolintuja, kuten joutsenia, kurkia ja hanhia. Peltojen laidoilta löytyy muutamia savenottoon käytettyjä kaivantoja, ""prunneja"", joista voi onkia ruutanoita.
Metsäinen selänne kylän keskiosissa koostuu pääasiassa talousmetsästä, jossa vallitsevana puulajina on kuusi. Alueella on vielä jonkin verran jäljellä vanhaa, lähes luonnontilaista metsää.
Lähikyliä ovat: Sarkkila lännessä, Koskioinen idässä ja Oriniemi pohjoisessa.
Helppoa kuunneltavaa
Helppoa kuunneltavaa on YUP-yhtyeen lokakuussa 2004 julkaisema kokoelma-albumi. Se on tuplalevy, joka sisältää kaksikymmentä kappaletta yhtyeen aikaisemmilta levyiltä sekä kolme aiemmin julkaisematonta kappaletta. Uudet kappaleet olivat "Päivä kerrallaan", "Ei mikään vankileiri" ja "Luolamiehet", joista ensiksi mainittu oli tilattu elokuvan Kukkia ja sidontaa soundtrackiksi ja julkaistiin singlenä 27. syyskuuta 2004. Helppoa kuunneltavaa -kokoelman masteroinnista vastasi Minerva Pappi.
Helppoa kuunneltavaa julkaistiin Universal Music Groupin Mercury Recordsin kautta. Korkein albumin saavuttama listasijoitus oli 18. Pian levyn julkaisun jälkeen (25. marraskuuta) YUP julkaisi myös DVD:n "Helppoa katseltavaa" ja nuottikirjan "Helppoa soiteltavaa".
Albumi ylsi Suomen virallisen listan sijalle 18.
Neliöluku
Neliöluku on positiivinen kokonaisluku, jonka osoittamasta määrästä pisteitä voidaan muodostaa neliön muotoinen kuvio. 
Neliöluvut voidaan määrittää lausekkeella formula_1, jossa "n" on positiivinen kokonaisluku. Esimerkiksi 9 on neliöluku, koska formula_2 Kymmenen ensimmäistä neliölukua ovat 1, 4, 9, 16, 25, 36, 49, 64, 81 ja 100.
Kuvassa näkyvä punainen lisäys on kreikkalaisittain nimeltään gnomon ja sitä vastaa neliöluvussa formula_3 pariton luku formula_4
Neliöluvut ovat kolmiolukujen jälkeen yksinkertaisin ryhmä monikulmiolukuja, jotka ovat pisteillä muodostettujen säännöllisten monikulmioden lukuja. Monikulmioluvut ovat osa kuviolukujen ryhmää.
Neliöluvut formula_3 saadaan aritmeettisena summana, jossa lasketaan formula_6 peräkkäistä paritonta lukua yhteen:
Tämä voidaan tulkita summaksi, jossa ensimmäisenä lukuna on pienin neliöluku formula_8 ja sitten siihen lisätään gnomoneita formula_9
Neliölukujoukon komplementti eli ei-neliölukujen joukko voidaan muodostaa lausekeen formula_11 avulla, missä käytetään lattiafunktioita. Lausekkeesta saadaan luvut 2, 3, 5, 6, 7, 8, 10, 11, ... , joista puuttuvat neliöluvut.
Seuraavan neliöluvun voi muodostaa rekursiivisesti edellisen neliöluvun avulla seuraavasti.
Rekursiivisesti ilmaistuna seuraava neliöluku on formula_12
Neliöluvut voidaan aina esittää kahden kolmioluvun avulla
Jos luku formula_6 parillinen luku, niin luvut formula_15 ja formula_16 ovat "peräkkäiset" parittomat luvut. Vastaavasti, jos formula_6 on pariton luku, niin luvut ovat "peräkkäiset" parilliset luvut. Peräkkäisten parillisten (parittomien) lukujen tulo yhdellä lisättynä on neliöluku eli
Jokainen luonnollinen luku voidaan esittää korkeintan neljän neliöluvun summana. Tällaisia tapauksia ovat esimerkiksi formula_19 formula_20 formula_21 ja formula_22 Samoin jokainen luku voidaan esittää korkeintaan kolmen etumerkillisen neliöluvun summana eli esimerkiksi formula_23 formula_21 ja formula_25
Neljän "parittoman" luvun neliöiden summa voidaan lausua myös neljän "parillisen" luvun neliöitten summana.
Alkuluku formula_26, joka voidaan lausua muodossa formula_27, voidaan esittää kahden luvunneliön summana. Esimerkiksi luku 29 on tällainen luku, koska formula_28
Muun muassa pythagoralaiset 500 eaa. tutkivat lukujen ominaisuuksia ja niihin liittyvää mystiikkaa. Kolmioluvut, neliöluvut ja muut monikulmioluvut olivat keskeinen osa lukujen oppirakennelmaa. Euroopassa Pierre de Fermat tutki muiden töidensä oheella myös pythagoralaisten matematiikkaa. Hänen todistusmenetelmänsä selittivät monia kuviolukujen ominaisuuksia ja kasvanut kiinnostus lukuihin kiteytyi lukuteoriassa, joka voidaan syntyneen tästä harrastuksesta.
Fermat esitti kirjeenvaihdossaan teoreeman, että "jokainen luonnollinen luku voidaan esittää n:n n-kulmioluvun summana". Teoreeman todisti yleisellä tasolla ensimmäisenä Augustin-Louis Cauchy.
McLaren F1
McLaren F1 on silloisen McLaren Carsin, nykyisen McLaren Automotiven maantiekäyttöön valmistama urheilu/superauto, joka vuonna 1992 tuotannon alkuvaiheessa maksoi noin 640 000 silloista Englannin puntaa (noin 1 150 000 Yhdysvaltain dollaria). F1 on kolmen istuttava Coupé, jossa kuljettaja istuu keskellä ja yksi matkustaja kuljettajan molemmin puolin. Autossa on BMW:n suunnittelema ja valmistama 6064 kuutiosenttimetrin V12-moottori, joka tuottaa 627 hevosvoimaa (461 kW).
Hieman karsittu ja kevyempi, sekä entistä tehokkaampi F1 LM -malli esiteltiin vuonna 1995, jota seurasi luksusmalli GT vuonna 1997. Kilparatamalli GTR:ää valmistettiin vuodesta 1995 vuoteen 1997. LM- ja GT-mallit eivät tiettävästi olleet yleisesti myynnissä.
McLaren F1:n tuotanto saatettiin päätökseen toukokuussa 1998. Kaikkiaan 100 autoa valmistettiin edeltäneen kuuden vuoden aikana mallien jakaantuessa seuraavasti:
McLaren F1 GTR, joka kehiteltiin F1-maantieauton pohjalta, osoittautui suureksi menestykseksi neljän tunnin GT-kilpailuissa vuonna 1995 (ensimmäinen kilpakausi). Le Mansin 24 tunnin ajot samana vuonna olivat McLarenin ensimmäinen yritys tässä maailmankuulussa kestävyysajossa.
McLaren päätti päivittää 001-alustan (alkuperäinen testiauto) ja täydentää sillä jo viittä asiakasautoa, jotka olivat kisailleet koko kauden. Kyseessä oli tämä auto (ohjaimissa entiset Formula 1 -kuljettajat JJ Lehto ja Yannick Dalmas, sekä kokenut japanilainen kuljettaja Masanori Sekiya), joka voitti koko vuoden 1995 tapahtumarikkaat Le Mansin ajot.
McLaren F1 GTR:t sijoittuivat ensimmäiseksi, kolmanneksi, neljänneksi, viidenneksi sekä kolmanneksitoista. He eivät siis ainoastaan voittaneet Le Mansin ajoja ensimmäisellä yrityksellään, vaan olivat täysin dominoivan ylivoimaisia lähes kaikilla autoillaan.
F1-maantieauto piti hallussaan usean vuoden ajan "maailman kaikkien aikojen nopeimman sarjavalmisteisen auton" titteliä. Huippunopeus mitattiin ulkopuolisella taholla, sen ollessa 240,14 mailia tunnissa (386,39 km/h). Myös kiihtyvyys 0-100 km/h oli maailmanennätysluokkaa, 3,2 sekuntia. Ennätykset on kuitenkin n. 10 vuoden jälkeen rikottu, ja niitä pitää tällä hetkellä hallussaan SSC Aero ja Bugatti Veyron 16.4. Se on silti edelleen maailman nopein sarjavalmisteinen vapaastihengittävällä moottorilla varustettu auto.
McLaren F1:n kaltaisia muita autoja ovat em. lisäksi muun muassa Ferrari F50, Enzo Ferrari ja Bugatti EB110.
Kuvakudos
Kuvakudos eli seinäkudos on tavallisimmin kangaspuissa kudottu seinäverho tai muu koristetekstiili. Materiaalina käytetään yleensä villaa, rohdinta ja pellavaa sekä lisäksi muun muassa silkkiä ja metallilankaa.
Kuvakudosten aiheet otettiin aikanaan yleisimmin Raamatun tapahtumista, pyhimystaruista ja ritarirunoudesta. 1400-luvulla Ranska oli alan johtava maa, ja 1500-luvun vaiheilla painopiste siirtyi Brysseliin. Maineikkaimpia valmistajia ovat olleet ranskalainen "Les Gobelins" -tehdas (josta nimitys gobeliini), Beauvais'n tehdas sekä 1930-luvulla varsinkin J. lurcatin ansiosta uudistunut valmistus Aubussonissa.
Suomessa on säilynyt muun muassa Wismarissa 1500-luvun loppupuolella kudottu raamatullisaiheinen ns. Uudenkaupungin seinäverho (nyk. Kansallismuseossa).
1900-luvun vaihteessa alkoivat suomalaiset taiteilijat muun muassa Väinö Blomstedt, Hugo Simberg ja Akseli Gallen-Kallela suunnitella kuvakudoksia. Myöhempien aikojen taiteilijoista huomattavimpia ovat Margareta Ahlstedt-Willandt, Eva Anttila, Dora Jung, Maija Kansanen, Laila Karttunen, Oili Mäki, Irja Mikkola ja Kirsti Rantanen.
Trevor Bolder
Trevor Bolder (9. kesäkuuta 1950 Kingston upon Hull – 21. toukokuuta 2013) oli englantilainen basisti, joka soitti muun muassa Uriah Heepissä, Wishbone Ashissa ja David Bowien taustayhtyeessä.
Bolder syntyi Kingston upon Hullissa ja korvasi vuonna 1971 Tony Viscontin David Bowien taustayhtyeessä. Hän soitti bassokitaraa ja toisinaan trumpettia albumeilla "Hunky Dory" (1971), "The Rise and Fall of Ziggy Stardust and the Spiders from Mars" (1972), "Aladdin Sane" (1973) ja "Pin Ups" (1973). Bolder on kertonut, että hänen isänsä inspiroi häntä muusikoksi
Vuonna 1976 Bolder liittyi Uriah Heepiin. Hän liittyi siihen uudelleen vuonna 1983 oltuaan vuodesta 1981 lähtien tauolla. Vuosina 1981–1983 Bolder toimi yhtyeessä Wishbone Ash. Hän ehti soittaa vain yhdellä sen levyllä, "Twin Barrels Burningilla".
Bolder on soittanut myös Cybernautsissa, joka soitti David Bowien kappaleita covereina.
Trevor Bolder menehtyi 21. toukokuuta 2013 taisteltuaan pitkään haimasyöpää vastaan.
Mäenpää (Punkalaidun)
Mäenpää on kylä Punkalaitumen keskiosassa Pirkanmaalla. Mäenpää kylä muodostaa yhdessä Sarkkilan kylän kanssa Punkalaitumen keskustaajaman.
Kylän keskipisteenä on korkea soramaki, jonka laella sijaitsee näyttävä työväentalo. Kylän keskus sijaitsee mäen kaakkois- ja länsipuolella, Huittisiin ja Vammalaan menevien teiden risteyksen läheisyydessä. Kylän halki kulkee Saunaoja, joka laskee etelässä Punkalaitumenjokeen. Mäenpään "kylänraitti" on ainoa osa Punkalaitumen keskustan läpi kulkevasta tiestä, joka on säästynyt 1970-luvulla suoritetulta remontilta, joka hävitti vanhan Punkalaitumen "kylänraitin".
Vuonna 1908 rakennettu Mäenpään työväentalo hallitsee mäeltään kylää ja läheistä jokilaaksoa. Ajansa tyylin mukaan siinä on myös torni. Talo oli aikoinaan kylän työväen kulttuurin keskus. Siellä pidettiin iltamia, tansseja ja näytettiin elokuvia. Nykyään talossa järjestetään diskoja ja satunnaisesti muita tapahtumia. Sitä myös vuokrataan juhlakäyttöön.